Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: Az igazságügy-miniszter feladat- és hatáskörét tartalmazó 157/1998. (IX. 30.) Korm. rendelet szerint az igazságügyminiszter felel a jogrendszer alkotmányosságának egységéért. Folyamatosan vizsgálnia kell azt, hogy a jogszabálytervezetek megfelelnek-e hazánk nemzetközi jogi kötelezettségeinek, kiemelten az emberi jogi követelményeknek. Az
Paragraph Index: 1001

Az igazságügy-miniszter feladat- és hatáskörét tartalmazó 157/1998. (IX. 30.) Korm. rendelet szerint az igazságügyminiszter felel a jogrendszer alkotmányosságának egységéért. Folyamatosan vizsgálnia kell azt, hogy a jogszabálytervezetek megfelelnek-e hazánk nemzetközi jogi kötelezettségeinek, kiemelten az emberi jogi követelményeknek. Az igazságügy-miniszternek kormányzati felelõssége van a deregulációs szempontok kidolgozásáért és érvényesítéséért is. Koordinálnia kell továbbá a jogszabálytervezetek átfogó, társadalmi, gazdasági hatásvizsgálatát. Mint szakminiszter ellátja az igazságszolgáltatás szervezeti mûködési rendjével kapcsolatos feladatokat, a büntetés-végrehajtás szervezetének irányítását, kodifikálja a büntetõ anyagi, eljárási és végrehajtási jogot, valamint gyakorolja a köztestületekkel (kamarákkal) kapcsolatos felügyeletet. Mindezekhez harmonikusan kapcsolhatók a társadalmi bûnmegelõzés célkitûzéseit szolgáló új feladatok. Az igazságügy-miniszter elõkészíti, kezdeményezi, és harmonizálja azokat a jogszabályokat, amelyek a társadalmi bûnmegelõzés nemzeti stratégiájának megvalósításához szükségesek. Az Országos Bûnmegelõzési Bizottság titkársága az Igazságügyi Minisztériumon belül mûködik, mûködésének költségeit az Igazságügyi Minisztérium költségvetésében kell biztosítani. Ez a szervezeti egység koordinálja a tárca bûnmegelõzési célú, illetve ilyen hatású ágazati feladatait is. 8.2. Finanszírozás A források tervezése és felhasználásai A társadalmi bûnmegelõzés nemzeti stratégiája céljainak és feladatainak végrehajtásához szükséges forrást elsõdlegesen az Igazságügyi Minisztérium fejezet költségvetése tartalmazza, évente maximum 500 millió forint összegben. A Belügyminisztérium fejezetében kell tervezni a Biztonságos Magyarországért Közalapítvány rendelkezésére bocsátandó összeget, mely a mûködési költségek és támogatások fedezetét képezi. A fejezet felügyeletét ellátó szerveknek a költségvetésük tervezésekor és felhasználásakor figyelembe kell venniük a stratégia fejezetre háruló feladatainak megvalósítását, a szakmai pályázatok kiírásakor, odaítélésekor a bûnmegelõzési célokat szolgáló szempontokat is érvényesíteni kell. A személyi jövedelemadó és a társasági adó rendszerében jelenleg meglévõ közcélú tevékenységgel összefüggõ kedvezmények széles körben történõ ismertetésével el kell érni, hogy egyre több közcélú adomány, tartós adomány szolgálja a társadalmi bûnmegelõzés céljait. A közhasznú szervezetekrõl szóló törvényben bõvíteni kell a közhasznú tevékenységek körét a társadalmi bûnmegelõzéssel. A pályázati rendszerek folyamatos finanszírozása A pályázati rendszereknek olyan feltételeket kell meghatározniuk, amelyek az állami és nem állami szférában kiszámítható hatásfokkal érdekeltté teszik és ily módon ösztönzik a szervezeteket és a polgárokat, hogy saját erõforrásaik felhasználásával vegyenek részt a bûnmegelõzési programokban. A pályázati rendszereket úgy kell kialakítani, hogy abban az állam saját erõforrásként elismeri és honorálja azokat, amelyek a bûnmegelõzés területén szellemi tõkével, tapasztalattal, jártassággal már rendelkeznek, így például a polgárõrség szervezeteit. A lakosság és a civil társadalom aktív, önként vállalt, személyes meggyõzõdésen alapuló részvétele a társadalmi nemzeti bûnmegelõzési stratégia meghatározó eleme. Az állami finanszírozás tehát nem jelenti a bûnmegelõzés társadalmi költségeinek „kifizetését”. Ugyanakkor annak tudatában kell a pénzügyi rendszert mûködtetni, hogy a civil szervezõdések és egyének részvétele nélkül az állami célkitûzések nem valósíthatók meg. Másfelõl kizárólagosan állami eszközökkel semmilyen társadalompolitikai cél, így a bûnmegelõzés sem valósítható meg. 2003/123. szám Az Országgyûlés 116/2003. (X. 28.) OGY határozata a nemzeti lovas programot elõkészítõ eseti bizottság tisztségviselõinek és tagjainak megválasztásáról szóló

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes